open-index/open-wikipedia-markdown huggingface dataset:
Basilika Santo Pétrus

**Basilikah Santo Pétrus** (basa Itali: *Basilica di San Pietro*) iku gréja gedhé ing Kutha Vatikan, in Roma, Italia. Gréja kuwi asring ingaran "gréja gedhé dhéwé ing Christendom". Ing tradhisi Katulik, Basilika Santo Pétrus dipracaya minangka pakuburané Simon Petrus, kang salah sijiné rolas rasuling Yesus. Santo Petrus dipracaya minangka Biskop kang kawitan ing Roma.

Sanajan Alkitab ora mratèlaké yèn rasul Petrus menyang Roma, Kristen Roman liyané kang urip ing abad angka 1 Masèhi nggawé cathetan ngenani dhèwèké.  Para Katulik pitaya yèn sawisé Petrus winunuh, layoné dipendhem ana sangisoré basilika kuwi. Sawijining makam tinemu ana sangisoré altar basilika mau, uga ana tugelan-tugelan balung, nanging durung bisa dipesthèkaké yèn kuwi bebalungané Pétrus.

Ing abad angka 4 Masèhi siji gréja diyasa kang diwiwiti ing 18 April 1506 lan rampung ing taun 1626. Akèh Paus kang dikuburaké ana ing kana. Sajanan akè wong kang nganggep yèn Santo Pétrus iku siji katedral, nanging kuwi dudu katedral amarga ora ana uskupé. Sang Paus iku minangka Uskuping Roma, masiya dhèwèké uga lumrahé nganggo Santo Pétrus minangka gréja mligi, nanging singgasana uskupé ana ing gréja kang béda, katedral *Santo Yohanes Lateran*. Gréja gedhé kang wigati kaya Santo Pétrus, lumrahé diarani basilika. Ana basilika kuna cacah papat ing Roma kang diwiwiti déning Kaisar Konstantin sawisé dhèwèké ndadékaké Kristen minangka agama resmi ing Praja Roma. Basiliangka basilika kuwi ya iku *Basilika Santo Pétrus*, *Santo Yohanes Lateran*, *Santa Maria Maggiore* lan *Santo Paulus ing Sanjabané Témbok.*

## Cathetan 
## Rujukan 
* Hintzen-Bohlen, Brigitte and Sorges, Jurgen. *Rome and the Vatican City*, Konemann, ISBN 3-8290-3109-2
* Fletcher, Banister. *A History of Architecture on the Comparative Method*, first published 1896, current edition 2001, Elsevier Science & Technology ISBN 0-7506-2267-9
* Hartt, Frederick. *A History of Italian Renaissance Art*. Thames and Hudson (1970) ISBN 0-500-23136-2
* Lees-Milne, James. ''Saint Peter's*, Hamish Hamilton (1967). ISBN
* Gardner, Helen. *Art through the Ages*, 5th edition, Harcourt, Brace and World, inc., ISBN 0-15-503752-8
* Goldscheider, Ludwig. *Michelangelo*, 1964, Phaidon, ISBN 0714-83296-0
* Pevsner, Nikolaus *An Outline of European Architecture*, Pelican, 1964, ISBN 978-0-14-020109-3
* Pinto, Pio V. *The Pilgrim's Guide to Rome'', Harper and Row, (1974), ISBN 0-06-013388-0
Kosovo lan Euro

**Kosovo** iku sawijining nagara sing dudu bagéan saka Zona Euro apa manèh anggota Uni Éropah, nanging nganggo **Euro** minangka valutané. Kosovo mutusaké mèlu nganggo Euro wiwit surya 1 Januari 2002 nalika isih dadi provinsi Serbia.
Giotto di Bondone

**Giotto di Bondone** (udakara 1267–8 Januari 1337), kang lumrahé diapali minangka **Giotto **iku sawijining** **pelukis** **saka Italia lan arsitek saka Firenze** **. Dhèwèké dianggep kang paling pratama ing barisan para seniman gedhé ing Renaisans Italia.

Giovanni Villani, kang urip ana ing wektu bebarengan karo Giotto, nyerat yèn dhèwèké iku rajané para pelukis, kang bisa nggambaraké citra-citra kaya-kaya citra-citra kuwi urip. Villani mratèlaké, amarga dhèwèké banget pinteré, kutha Firenze wènèh bayaran marang dhèwèké.

Ing abad angka 16, biografer Giorgio Vasari mratèlaké yèn Giotto ngalihaké lukisan saka gagrag Bizantium kang lumrah digawé karo seniman liyané ing jamané dhèwèké, lan nguripaké seni lukisan kang agung kaya kang sabanjuré digawé karo para pelukis Renaisans kaya ta Leonardo da Vinci. Giotto bisa kaya mangkono amarga dhèwèké nggambar citra-citrané saka kauripan sunyata, lan ora njaplak saka gambar-gambar kuna kang uwis misuwur kaya kang ditindakaké seniman Bizantium kaya ta Cimabue lan Duccio.

Karyané Giotto kang paling agung ya iku dékorasiné *Scrovegni Chapel* ing Padua, kang dirampungake watara taun 1305. Yasané lumrahé diarani "Kapel Arena" amarga iku dumunung ana ing panggonané arena Roman Kuna. Séri lukisan fresko iki nyritakaké bab uripé Maria lan uripé Yesus. Lukisan kuwi dianggep salah sawijining mahakarya saka Renaisans kawitan.

Sanajan Vasari nyerat bab uripé Giotto, ora tau ana kang ngerti pira cacahé saka carita-carita kuwi kang bener kaya kasunyatané, amarga Vasari nyerat kuwi punjul 200 taun sawisé Giotto tinggal donya. Amung ana rong prakara kang diyakini bener. Ing taun 1334, Giotto dipilih déning rad commune Firenze saperlu nggawé pola rancangan menara loncèng ana sacedhaké Katedral Firenze kang rikala kuwi lagi diyasa. Giotto uga kang nglukis "Kapel Arena", nanging ora ana kang ngerti ana ing endi dhèwèké lair, sapa kang tau dadi guruné, kaya ngapa praupané, apa bener dhèwèké kang nglukis lukisan Fresko kang misuwur ana ing Asisi, utawa ana ing endi dhèwèké dikubur.

## Rujukan 
* G.Previtali, *Giotto e la sua bottega* (1993)
* Giorgio Vasari, *Le vite de più eccellenti pittori, scultori e architetti* (1568)
* Giorgio Vasari, *Lives of the Artists*, trans. George Bull, Penguin Classics, (1965) ISBN 0-14-044164-6
* Sarel Eimerl, *The World of Giotto*, Time-Life Books, (1967), ISBN 0-900658-15-0

## Cathetan suku
Fiksi sains

**Fiksi Sains** ya iku genre sing duwé konsèp gabungan antarané fiksi spèkulatif karo imajinasi kaya ta futuristik sains lan teknologi, jelajah antariksa, jelajah waktu, luwih rikat katimbang kecepatan cahya, jagad paralel lan kauripan sing ana ing sajabané bumi . Fiksi sains kerep jelajah potènsi sains lan inovasi ilmiah liyané, uga bisa diceluk "literatur ide". Fiksi sains iku racaké ngilari supernatural , lan ora padha karo genre sing ana gayutané karo fantasi, carita fiksi sains historis iku dimaksudhaké duwèni dhasar ing fakta sains lan téyori waktu carita iku digawé, nanging sambungan iki wis ora dienggo utawa wis ilang ing akèh fiksi sains.

## Cathetan
The Beatles (album)

**The Beatles**, alias **White Album**, iku album kesongo saka the Beatles, band rock saka Inggris, sing dibabar nalika 22 Novémber 1968. Album iki samaké nggur polosan putih ora ana gambar lan tulisané kejaba jenengé band kuwi dhéwé Iki disengaja bèn béda saka samaké album sadurungé ''Sgt. Pepper's Lonely Hearts Club Band, *sing kétok ramé.* *Sanajan ora ana single sing dibabar saka album *The Beatles* ning Inggris lan Amèrikah, lagu "Hey Jude" lan "Revolution" saka rekaman kuwi dibabar dadi *single'' nalika August 1968. Lagu-lagu ning album iki gayané warna-warna, saka British blues, ska, teka ana sing kentel banget ambèk gayané Chuck Berry lan Karlheinz Stockhausen.

Akèh-akèhé lagu sing ning album iki ditulis ning sasi Maret lan April 1968 pas kursus Transcendental Meditation ning Rishikesh, India. The Beatles balik ning Studio EMI sasi Mèi nggé ngerekam lagu-lagu kuwi kanti Oktober. Anggotané the Beatles pada bebantahan sedheng rekaman déning do duwé pamikiran dhéwé-dhéwé babagan kréatif produksiné, ngasi didelok para seksi sing pas kuwi ning studio. Kondisi kuwi dadi tambah semrawut amarga bojo anyaré Lennon, Yoko Ono, mèlu teko amben sesi rekaman. Bar bolak-balik ana masalah, nyakup prodhuser George Martin sing cuti ndadak lan teknisi Geoff Emerick sing metu, Ringo Starr ngumumké budhal saka band sasi Agustus. Masalah-masalah kuwi ora tuntas ngasi taun ngarepé, sing akhiré maraké the Beatles bubar tenan nalika April 1970.
Edvard Munch

**Edvard Munch** (; 12 Dhésèmber 1863 – 23 Januari 1944) iku juru lukis saka Nurwègen. Lair ing Adalsbruk, dhèwèké kasuwur minangka èksprèsionis (juru lukis ing gagrag èksprèsionisme) kang prigel nglukis bab émosi kaya ta rasa wedi. Panggalihé ing samubarang prakawis mangaribawani tuwuhé gagrag èksprèsionis ing abad kaping 20. Kala samana, wong-wong nganggep cara nglukis kaya mangkono ngedab-edabi. Edvard Munch mono èksprèsionis kang nglairaké sawenèh lukisan kondhang.

Munch duwé sadulur lanang lan wadon cacah papat. Dhèwèké ndhemeni babagan kagunan awit saka nututi lelabuhané ibuné lan saduluré wadon. Nalika umur telulas taun, kawigatèné marang kagunan lukis wiwit thukul. Sunggingané kang wiwitan mung wujud prasaja kaya ta gegambaran ing gendul obat. Ing tembé, dhèwèké baut ing lukisan cèt. Ibuné Edvard séda amarga tuberkulosis ing taun 1868 lan salah siji sadulur wadoné nama Johanne Sophie uga séda amarga nandhang lelara kang padha ing taun 1877. Edvard Munch ana sambung-raketé karo juru lukis nama Jacob Munch lan ahli sajarah nama Peter Andreas Munch.

Ing taun 1879, dhèwèké sinau ana ing pawiyatan luhur tèknik saperlu sinau ngèlmu tèknik. Munch kapétung lantip ing babagan fisika, matematika, lan kimia. Ing kana, dhèwèké uga sinau carané nglukis nganggo pèrspèktif. Sanajan ta mangkono, dhèwèké kerep nandhang lelara saéngga olèhé sinau kaganggu.

 Ing taun 1880, dhèwèké medhot anggoné sekolah saperlu dadi juru lukis. Dhèwèké duwé pamanggih yèn "ing babagan kagunan, aku bakal marsudi saperlu ngertèni tegesing kauripan mligi kanggo sliraku dhéwé." Ana ing kono, Munch sinau carané gawé reca lan lukisan naturalis, uga kasil nglairaké lukisan potrèt kang pisanan kang kapétung kondhang, nggambaraké dhèwèké lan bapaké.

Ing taun-taun pamungkasing uripé, Munch urip ijèn ana ing omahé ing Ekely, ing Skøyen, Oslo. Munch séda ana ing omahé rikala 23 Januari 1944, udakara sawulan sawisé dhèwèké ambal warsa kaping 80. Ing wulan Mèi taun 1960, omahé dibungkar.

## Sawenèh lukisané

Gambar:The Scream.jpg|*Skrik* (cara Jawa: Jerit). 1893. Cèt, tempera, lan pastèl ing karton. Nasjonalgalleriet, Oslo
Gambar:Edvard Munch - The dance of life (1899-1900).jpg|*Livets dans* (cara Jawa: Dhangsah Kauripan). 1899–1900. Cèt ing kanvas, 49½&nbsp;×&nbsp;75 ing Nasjonalgalleriet, Oslo
Gambar:Edvard Munch - Ashes (1895).jpg|*Aske* (cara Jawa: Awu). 1895. Cèt ing kanvas. 120.5&nbsp;×&nbsp;141&nbsp;cm. Nasjonalgalleriet, Oslo
Gambar:Edvard Munch - Madonna - Google Art Project.jpg|*Madonna*. 1894. Cèt ing kanvas. 90&nbsp;×&nbsp;68&nbsp;cm. Munchmuseet, Oslo

## Cathetan
## Rujukan
* 
* 
## Pranala njaba
* 
* Oslo goes high on ‘Old Munch
* Munch at Olga's Gallery 
* Munch at artcyclopedia
* Edvard Munch at WikiGallery.org 
* Exhibition "Edvard Munch L'oeil moderne"—Centre Pompidou, Paris 2011 
* Edvard Munch at Norway's National Museum of Art, Architecture and Design
Djawoto

right|thumb|Djawoto

**Djawoto** ya iku sawijiné tokoh pers Indonésia ingkang lair 10 Agustus 1906 ing Tuban, Jawa Timur, tilar dunya 24 Dhésèmber 1992 ing Amsterdam). Tiyangé uga sawijiné *pangrêh praja* utawa katurunan saka ningrat.

## Nyambut gawé dadi guru 
Djawoto miwiti mèlu pawiyatan guru nalika lulus pawiyatan dhasar. Banjur lulus, jaler lairan saka Tuban iki uga dadi guru ing pawiyatanTaman Siswa duwene Ki Hadjar Dewantara, pawiyatan Pamong Putra, lan pawiyatan Tjahaja Kemadjuan ing Jakarta. 

## Ndherek makarya ing babagan Pulitik 
Djawoto nalika urip ing kutho Makassar taun 1927, tiyange dadi sekretaris saka Partai Sarekat Islam Indonesia (PSII) kang kabawah H.O.S. Tjokroaminoto. Nanging, tiyange pindhah marang Partai Nasional Indonesia (PNI) dhaerah wakil Makassar sabanjuré 3 taun ngurus PSII.

## Miwiti makarya dadi jurnalis 
Djawoto iku sinau manéka rupa basa Belanda, basa Inggris dan sinau jurnalistik piyambak. Djawoto uga sinau piyambak bab jurnalistik kanthi bisa gawé buku "Jurnalistik dalam Praktik" isiné saka pangalaman jurnalistik tiyange dhéwé.

Djawata uga miwiti nulis lan dadi jurnalis nalika taun 1928. Nalika iku, Indonesia lagi diparani penjajah saka Jepang lan lagi panase perang donya kaping pindho.

## Kaca pranala 
* Djawoto 
* Biografi Djawoto
* Dokumentasi Djawoto
Mégatron

**Mégatron** ya iku karakter saka waralaba Transformers, kang digawé déning Hasbro ing taun 1984, dhedhasar desain dolanan digawé déning Takara. Megatron kang asli iku dadi pangarepé Decepticon, kang bisa ganti wujud minangka telung jinis bedhil kang béda-béda; Walther P38 handgun, mriyem penémbak partikel, lan mriyem laser téléskop. Dhèwèké ya iku mahluk saka robot kang asalé planit Cybertron lan dadi pangarepé Decepticon kang ala uga dadi mungsuhé Autobot kang di pangarepi déning Optimus Prime.

## Rujukan
Ironhide

**Ironhide** iku sawenèh jeneng karakter fiksi ing waralaba Transformers. Miturut saka panyipta jeneng-jeneng Transformers, Bob Budiansky, Ironhide iku dijenenngi sawisé sèri Tipi *Ironside*.

## Transformers: Generasi 1 
**Ironhide** (**Rhino** ing Kanadha, **Falco** (meaning "hawk") ing Itali, **Vasököl** (Ironfist) ing Hungaria, **Bronevik** ing Ruslan) iku digambaraké minangka prajurit Autobot tuwa sing kuat lan prasasat sing wis misuwur ing palagan.

### Panampa 
Ironhide iku dadi salah sijiné karakter Autobot favorit ing IGN.

### Buku 
Ironhide tampil ing taun 1985 petualangan audio Megatron's Fight For Power, Autobots Fight Back lan Laserbeak's Fury déning John Grant, sing diterbitaké Ladybird Books.

## Rujukan
Transformers (filem)

***Transformers*** iku filem fiksi sains aksi saka Amèrikah taun 2007 dhedhasar sèri dolanan Transformers. Film digawé nggabungaké animasi komputer karo adegan langsung, filem iki disutradarani Michael Bay, lan Steven Spielberg dadi prodhuser èksekutif. Film iki dadi filem kapisan saka sèri filem adegan langsung Transformers. Film iki diparagani déning Shia LaBeouf minangka Sam Witwicky, mudha tumaruna kang kejiret ing perang antarané Autobot kang Héroik karo Decepticons, rong fraksi saka robot alien kang bisa nyamaraké dhèwèké kanthi ganti wujud dadi mesin kang digunakaké manungsa saben dino, mligi kendharaan. autobots péngén nganggo Allspark, ya iku objèk kang nggawé ras robot, Allspark dienggo ing upaya yasa manèh Cybertron lan mungkasi perang, nanging Decepticons péngin nguwasani Allspark kanggo nggawé séna kanthi mènèhi urip mesin kang ana ing bumi. Tyrese Gibson, Josh Duhamel, Anthony Anderson, Megan Fox, Rachael Taylor, John Turturro, lan Jon Voight uga paraga lanang kang dadi pengisi suara Peter Cullen lan Hugo Weaving minangka pengisi suara Optimus Prime lan Megatron.

## Rujukan
Monsters University

***Monsters University*** ya iku filem animasi komputer 3D sing genrené komèdi saka Amèrikah taun 2013 sing diprodhuksi déning Pixar Animation Studios lan disponsori déning Walt Disney Pictures. Film iki di sutradharai déning Dan Scanlon lan diprodhuseri déning Kori Rae, karo John Lasseter,  Pete Docter, Andrew Stanton lan Lee Unkrich minangka èksekutif prodhuser. Film iki mawa dadi filem angka 14 sing diprodhuksi déning Pixar lan filem iki dadi prequel filem *Monsters, Inc. taun 2001*, filem iki uga dadi filem prequel pisanan sing diprodhuksi déning Pixar.

## Rujukan
Shockwave (Transformers)

**Shockwave** iku sawenèh jeneng karakter fiksi sing ana ing waralaba Transformers. bengkeleng wujudé, Dhèwèké racaké dibéda kaké karo mriyem laser sing ana ing tangané lan rai khas, sing ciri robot mripat siji. Dhèwèké uga digambaraké minangka karakter sing anyep, lan Decepticonsing gak duwé émosi. Amarga masalah karo mèrek dagang Hasbro sing saka jeneng Shockwave, sawenèh produk uga di pasaraké nganggo jeneng **Shockblast** utawa "Shockblast the Great".

### Pangembangan 
Miturut juru anggit Bob Budiansky, karakter shockwave iku diinspirasi déning Spock sing saka sèri *Star Trek* .

### Panampa 
Shockwave dipilih dadi urutan kapindho karakter Transformers sing njengkelaké ing komik déning Topless Robots. Wired Magazine wis tau nominasikaké shockwave dadi salah sijiné saka 12 karakter transformers sing goblok.

## Rujukan
Up (filem)

***Up*** ya iku filem animasi komputer 3D sing duwé gènré drama komèdi petualangan. Film iki diprodhuksi déning Pixar Animation Studios lan disponsori déning Walt Disney Pictures. Film iki disutradarani Pete Docter, filem iki fokus intiné ing duda tuwa sing karan jeneng Carl Fredricksen (Ed Asner) lan bocah pramuka cilik karan jeneng Russell (Jordan Nagai). kanthi nalèni èwonan balon ing omahé, Carl sing umuré wis 78 taun metu kanggo nepaki mimpiné ndelok alam alasan Amèrikah kidul lan nepati janji sing digawé karo bojoné biyèn, Ellie. Film iki disutradarani Bob Peterson, karo komposer musik déning Michael Giacchino.

## Rujukan
Divergent (filem)

***Divergent*** ya iku filem fiksi sains aksi saka Amèrikah taun 2014 kang di sutradharai déning Neil Burger, Adhedhasar saka novèl padha jenengé karo filem iki anggitané Veronica Roth. Film iki minangka filem kapisan saka sèri filem *Divergent* lan diprodhuksi déning Lucy Fisher, Pouya Shabazian, lan Douglas Wick, karo naskah filem iki digawé déning Evan Daugherty lan Vanessa Taylor. Film iki diparagani déning Shailene Woodley, Theo James, Ashley Judd, Jai Courtney, Ray Stevenson, Zoë Kravitz, Miles Teller, Tony Goldwyn, Ansel Elgort, Maggie Q lan Kate Winslet. Carita filem iki jupuk latar ing dystopian lan kutha Chicago sawisé kiamat ing ngendi wong kang dipérang dadi fraksi béda-béda dhedhasar manungsa sifaté. Beatrice Prior iku dièlingaké yèn dhèwèké iku Divergent lan  gara-gara iku ora bakal pas lumebu salah siji fraksi. Mengko dhèwèké bakal ngerti yèn ana rencana ala kang dilakokaké ing masarakat kang ketoké sampurna kanggo dhèwèké.

## Rujukan
Klorpirifos

**Chlorpyrifos** (jeneng saka IUPAC : *O*,*O*-diethyl *O*-3,5,6-trichloropyridin-2-yl phosphorothioate) ya iku insèktisida organophosphat, acarasida lan mitisida sing wujudé kristaline. Chlorpyrifos kawanuhaké ing taun 1965 déning Kumpeni Dow Chemical lan uga kawentar kanthi akèh jeneng dagang, kalebu jeneng **Dursban** lan **Lorsban**. Chlorpyrifos iku mengaruhi sistem saraf insecta kanthi inhibisi acetylcholinesterase.

Chlorpyrifos iku rada beracun kanngo manungsa , lan nalika manungsa kena paparan Chlorpyrifos bakal nggangu sistem saraf, gangguan tuwuhing awak lan gangguan sistem imun. Kena paparan nalika meteng bisa manggoki tuwuhing pikiran anak, lan akèh-akèhé kanggo omah dicekal ing taun 2001 ing Amèrikah. Ing agriukultur, Chlorpyrifos iki dadi "salah sijiné insèktisida organophosphat sing paling akèh dienggo" ana ing Amèrikah, miturut United States Environmental Protection Agency (EPA), sadurungé ana aturan sing ora ngintuki kanggo omah,Chlorpyrifos dadi salah sijiné insektisida sing paling akèh dienggo.

## Rujukan
B. M. Diah

**B. M. Diah** utawa Burhanuddin Mohammad Diah ya iku sawijiné tokoh pers, sudagar, diplomat, lan uga tokoh satriya saka Indonésia. Burhanuddin iku lair ing kutha Banda Acèh, surya 7 April 1917 – lan tilar donya ing kutha Jakarta, 10 Juni 1996. Salah sawiji bisnis ingkang sumérep ya iku Kalawarta Merdeka misuwur ana ing pulo Sumatra.

## Sajarah saka B. M. Diah 
B.M. Diah gadhah jeneng asli **Burhanuddin**. Bapakke Burhanuddin gadhah asma Mohammad Diah, asal tetenggeré saka kabupatèn Barus, Sumatera Utara. Bapakké uga makarya ana ing Kabupatèn Acèh Kulon, dadi pagawé pajeg lan uga pangalih wasa. Banjur Burhanuddin maringi tambahan asma Mohammad Diah ing jenengé piyambak.

## Dhamel kalawarta Merdeka 
Burhanuddin miwiti akrab marang Herawati nalika taksih nyambut gawé ana ing Radio Hosokyoku. Heraawati iku ugas sawijiné pranata wicara saka radio mau ingkang sampun tilar saka pawiyatan jurnalistik lan sosiologi ing Amérikah Sarékat. Banjur surya 18 Agustus 1942 Burhanuddin kaliyan Herawati miwiti jejodhoan utawa rabi. 

Nalika surya 1 Oktober 1945 B.M. Diah uga dhamel Harian Merdeka. Burhanuddin  uga mimpin redhaksi, Joesoef Isak dadi wakil pimpinan redhaksi, dan Rosihan Anwar dadi redaktur. 

## Panghargyaan 
B. M. Diah uga olèh diparingi panghargyaan amarga kasil saka makaryane kanggo Indhonesia. Panghargiaan iku kaya ta:
* Bintang Mahaputra Utama saka Présidhèn Soeharto (nalika wanci 10 Mèi 1978)
* Piagam penghargiaan lan Medali Perjuangan Angkatan '45 dari Dewan Harian Nasional Angkatan '45 (nalika wanci 17 Agustus 1995)

## Kaca pranala 
* BM Diah nalika diwarta seda  
* BM Diah: Jalan Panjang Seorang Wartawan - Suara Merdeka
* Biografi B. M. Diah kaliyan Joesoef Isak 
* Pajuang pers B. M. Diah 
* Yayasan beasiswa B. M. Diah
* Pambubaran Harian Merdeka
Mitos Guwa

right|jmpl|450px|Mitos Guwa

**Mitos Gua** iku salahsijiné kutipan kang paling kewentar teko kabèh seratané Plato kang onok ndhik Republik. Ndèk njeroné Plato nyeritokné pikirané bab kondisiné manungsa, lan mligi pandangané bab kawruh manungsa kang onok kaitané karo kanyatan kang dhapuré simbolik.

Ceritané ya iku ndhik bayangané awakedhéwé onok sakelompok uwong kang ditawan ndhik njeroné guwa. Sikilé diranté uga tangan lan sirah. Sakdawané umuré mung ndelok témbok guwa. Ana déné onok api unggun ndék mburiné tawanan iku lan nyebabné onok bayangan ndhik ngarepé tawanan wektu onok uwong lan kéwan kang lewat ndhik andingé api unggun iku. Bayangan-bayang iku kang dianggep manungsa guwa kanyatan kang sakbeneré nangin iku dudu kanyatané.

## Cathetan suku
Ahool

**Ahool** ya iku kéwan sejenis kriptip mabur utawa lawa.

## Pratéla
Kéwan iki duwé wangun kaya déné bocah sing umur setahun. Uga duwé sirah sing wujudé kaya lawa gedhi sing dawané kira-kira nganti 3 mèter.  Déné awaké dikebaki wulu sing rupané klawu. Kéwan iki diwartakaké sepisanan diweruhi ana ing tlatah Gunung Salak. Nanging amarga panggonané durung bisa dibuktèkaké kanti cara ilmiah, mula banjur akèh sing nganggep yèn kéwan iki mung ana ing mitos waé.

## Rujukan
Arcee

**Arcee** iku sawenèh jeneng karakter fiksi sing ana ing waralaba Transformers. dhèwèké iku karakter Autobot wédok, racaké diwènèhi warna biru utawa jambon.  Arcee dadi Autobot wédok sing paling misuwur, Dhèwèké digawé duwèni luwih akèh adiraga lan duwé wujud sing luwih akèh katimbang Transformers wédok liyané. Asliné Arcee iku ganti wujud dadi mobil, nanging, wujud sawisé iku ganti dadi sepédha motor. Karakter pikolèh kamisuwuran sawisé metu ing *Transformers: Prime*, sanajan wujudé iku akèh sing diowah katimbang liyané. Desain karakter Arcee, mode alternatif, lan kepribadiané iku béda-béda gumantung ing kontinuitas. Arcee racaké warna jambon lan putih, dhèwèké uga karakter sing digambaraké warna biru, lan dalan carita Botcon ndelok yèn Arcee direformasi dadi Maximal spider.

## Transformers: Generasi angka 1 
Arcee iku satriya autobot wédok sing bisa berubah dadi jambon lan sakwaliké.

## Rujukan
Coraline (filem)

200px|ka|jmpl|Logo filem *Caroline*
***Coraline*** iku filem animasi stop-motion lan 3D Amerikah taun 2009 ajénre fantasi, horor, lan peteng. Filek iki dhedhasar novèl Neil Gaiman taun 2002 kang nunggal jeneng. Filem iki digawé Laika lan disebar Focus Features. Filem iki nggambaraké bocah wédok kang seneng mblayang nemu sana sampurna ing mburi lawang wadi sajrenoning omah. Coraline klilab yèn sana salinan mau ngamot wadi bleret lan wengis. Dianggit lan disutradarani Henry Selick, filem iki digawé kanthi palilah lan ékaprayané Gaiman.

Coraline dibabar kanggo umum ing biyoskup Amerikah nalika 6 Fèbruari 2009. Sadurungé, filem iki wis digebyagaké ing Portland International Film Festival, lan éntuk panampa kritik. Filem iki ngéntukaké pikoléhan $16.85 yuta sajeroné wiwitan akir pekan lan dadi filem laris grad angka 3. 

## Rujukan
Cybertron

**Cybertron** iku planit fiksi, planit asalé karakter Transformers ing manéka wujud fiksi ing méta seri lan toyline déning Hasbro.   ing sèri Jepang, planit iki minangka diarani "Cybertron" (pisanan ditampilaké ing  Jepang Galaxy Force, sanajan "Cybertron" iku jeneng Jepang kanggo "Autobot") 
pocapan minangka セイバートロン *Seibātoron*. Cybertron iku dienggoni déning makluk mékanik urip saka manéka ukuran sing bisa ganti wujud dadi manéka warna jinis mesin. makluk iku sing karan Cybertronians, utawa Transformers.

## Rujukan
Islam Éropa

:*Pènget. Artikel iki béda karo Islam ing Éropa*

**Islam Éropa** utawa **Euro-Islam** iku sawijining madahab hipotétis anyar, kang dipercayani sawatara wong samesthiné muncul ing Éropa. Islam jinis anyar iki nggabungaké kawajiban lan prinsip-prinsip dhasar Islam karo kabudayan modèren Éropa, kalebu norma-norma pasca-Papadhangan lan tradhisi kaya ta hak-hak dhasar manungsa, pangadegan hukum, démokrasi lan ora ana prabédan jinis kelamin.

## Islam ing Éropa kanthi historis 
Tradhisi Islami ing Éropa mligi bisa tinemu ing manten-manten tlatah Kakaisaran Ottoman, kaya ta ing Balkan, Kriméa lan Kaukasus saha Tatarstan ing Ruslan. Tanjung Ibéria lan Pulo Sisilia uga ndarbèni anané kang ndunungi Muslim, nanging banjur direbut bali déning Kakristenan ing taun 1492.

### Albania
: *Artikel utama: Islam ing Albania
Ing taun 1923, Konggrès Muslim  Albania nganakaké pasamuan ing Tirana lan mutusaké pedhot saka Kalifat Ottoman. Banjur umat Albania nggawé wujud sembahyang kang béda. Manawa sembahyang carané padha ngadeg lan ora salat. Kajaba iku poligami dijabel lan panrapan wajib nganggo hijab ing dayoh umum.

### Polen 
:*Artikel utama: Islam ing Polen

Sajarah agama Islam ing Polen lawasé wis punjul 600 taun wiwit abad kaping 14. Nalika iku lumrahé wong-wong Muslim iku wong-wong Tatar kang manggon ing tlatah Pasamakmuran Polen-Litowen kang jembar kamangka tetep nguri-uri budaya lan kaparcayan agamané. Ing abad kaping 19, wong-wong Polen pribumi uga akèh kang lumebu Islam. Bab iki amarga kena pangaruhing Karaton Ottoman Turki. Conto kang paling misuwur iku Józef Bem kang wusanané dadi jèndral ing Aleppo, Suriah lan séda ing taun 1850.

Banjur wiwit taun 1970-an, akèh migran kang manggon ing Polen saka nagara-nagara Islam. Cacahé saiki wong Muslim kira-kira 31.000 jiwa ing Nagara kang mayoritasé panganut agama Katulik ika. Sanadyan mangkono, agama Islam sajarahé uga wis suwé kaya agama-agama minoritas liyané ing Polen kaya ta agama Yahudi lan Katulik Ortodoks.

## Réferènsi 
## Pranala njaba 
*The Euroislam Project 
*European Muslim network
*Islam: The Challenges Of European Integration And Muslim Identity, Radio Free Europe
*Islam à la française? MSNBC Article
*Muslims in Germany: Vanguards of "Euro-Islam"?
Java Jive

**Java Jive** ya iku grup band saka Indonesia ingkang didhamel ing kutha Bandung, Jawa Barat. Grup band iki diwiwiti kaliyan Capung, Noey, Tony, Edwin, Fatur, lan Danny. Grup band lair nalika taun 1993.

## Sujara saka Java Jive 
Nalika diwiwiti taun 1989, para kanca iki uga sekolah ing pawiyatan SMA Negeri 2 Bandung. Edwin Saleh (dram) dan Noey (bas) sepakat membentuk grup band dengan nama Java Jive yang diambil dari salah satu sesirah lagu kelompok vokal Manhattan Transfer.

## Kumpulan anggitan 
; Album Studio
* *Java Jive 1* (1994)
* *Java Jive 2* (1995)
* *Java Jive 3* (1997)
* *Java Jive 4* (1999)
* *The Best of Java Jive* (2003)
* *1993-2006* (2006)
* *Stay Gold* (2008)
* *Java Jive 20 Teman Sehati* (2013)
* Single *Teman Sehati* (Fèbruari 2012)
* Single "Hidup Ini Indah" (Agustus 2012)
* Single "Jujur" (April 2013)
* Single *Keliru* (2015)

## Pranala njaba 
* Berita di KapanLagi.com
* Berita Java Jive 

## Pranala njaba
Pondhok pesantrèn Al-Hikmah Benda

**Pondok Pesantren Al-Hikmah 02** ana ing désa Benda, Kacamatan Sirampog, Kabupatèn Brebes, ana ing Jawa Tengah. Pondok Al-Hikmah 02 ing kala sadurungé taksih satunggal yayasan kaliyan Pondok Pesantren Al-Hikmah 01, Nanging banjur diudhari. Pondok Pesantren Al-Hikmah 02, duwé Kyai kang kasohor asmane KH. Masruri Abdul Mughni, kang sampun sedo ing tanah Madinah. Yayasan Pondok Pesantren Al-Hikmah 02 gadah kathah sekolahan, pira-pira sekolahan iku kapérang ing pira-pira tataran lan jurusan. sekolahan-sekolahan kan ana ing Yayasan Al-Hikmah 02 ya iku, MA Al-Hikmah 02, SMA Al-Hikmah 02, SMK Wicaksana (Farmasi Al-Hikmah 02), SMP Al-Hikmah 02, MTS Al-Hikmah 02, MMA Al-Hikmah 02, Akademi Keperawaan Al-Hikmah 02, STAIA Al-Hikmah 02.

## Pranala njawi 
* Majelis Pengasuh Pon.Pes Al-Hikmah 02
* MA Al-Hikmah 02
The Great Gatsby (filem 2013)

***The Great Gatsby*** iku filem drama romantik épik Australi-Amérika dhedhasar novèl F. Scott Fitzgerald taun 1925 kang nunggal jeneng. Filem iki ditulis lan disutradarai déning Baz Luhrmann, lan dibintangi Leonardo DiCaprio minangka pameraga utama Jay Gatsby, bareng-bareng karo Tobey Maguire, Carey Mulligan, Joel Edgerton, lan Elizabeth Debicki ing pameraga penyangga. Produksi filem iki diwiwiti ing taun 2011 lan njupuk latar ing Australia, uga nganggaraké dhuwit produksi 105 juta dolar Autrali. Filem iki nyeritakaké babagan uripé milionér Jay Gatsby lan tanggané, Nick (Maguire), kang nyeritakaké pranggulané marang Jay Gatsby ing Raoring Twenties (puncak abad 20an). The Great Gatsby saknyatané dikarepaké gebyag ing wulan Desembe tanggal 25, taun 2012, nanging amarga nanging alangan, filem iki digebyagaké ing wulan Mèi, tanggal 10, taun 2013. Filem iki uga dibabar ing kwalitas 3D.

Tanggepan marang filem iki akèh kang sléwah, ana kang ngalem uga ana kang ngitik ing babagan pameraga, lagu latar, bab visual filem lan arahaning filem. Résponing penonton akèh-akéhé positif, lan uga cucuné F. Scott Fitzgerald nyatakaké yèn dhèwèké uga seneng marang filem iki, "Scott mesthi bangga". Ing taun 2016, filem iki dadi filem Baz Luhrmann kang paling dhuwur brutoné, ngasilké 350 juta dolar Australia punjul sadonya. Ing 86th Academy Awards, filem iki nganugrahaeni: Best Production Design (Desain Produksi Paling Apik) lan Best Costume Design (Desain Kostum Paling Apik).

## Réferènsi
Summer Olympic Games

**Summer Olympic Games** utawa **Games of the Olympiad** (), kawiwit ing taun 1896, ya iku acara manéka olahraga internasional, dibabar saben patang taun, organized déning International Olympic Committee. Medhali diwènèhaké ing saben acara, medhali emas diwenehaké marang kampiun kasiji, pérak diwenehaké kampiun kalara lan perunggu diwenehaké marang kampiun katelu, lakuné diwiwiti ing taun 1904. Winter Olympic Games uga dianakaké amarga kasuksèsané Summer Olympics.

Sayembara ing olimpiadhe mundhak saka 42 sayembara lan panyarta (wong lanang) sing luwih sithik 250, saka 14 nagara ing 1896, dadi ngrembaka 302 sayembara lan 10.768 panyarta (5.992 wong lanang, 4.776 wong wadon) saka 204 nagara ing 2012.

Wolulas nagara wis nganakaké Summer Olympic Games, lan sing paling anyar ya iku ing Inggris ing taun 2012. Amérikah Serikat nganakaké Summer Olympics kaping papat (1904, 1932, 1984, lan 1996), punjul nagara liyané,  lan Inggris wis nganakaké kaping telu Summer Olympics (1908, 1948, lan 2012), kabèh-kabehé ing kutha London. Telu kutha sing wis nganakaké Summer Olympics: Los Angeles (1932 lan 1984), Paris (1900 lan 1924), lan Athena (1896 lan 2004).

Olimpiadhe sing wis dianakaké mung ing bumi sisih kidul ya iku ing Australia (Melbourne 1956 lan Sydney 2000). Ing 2016, dianakaké Summer Games kapisan ing Rio de Janeiro ing Amerikah Kidul lan Summer Games kapisan dianakaké ing mangsa salju wewengkon ing kana.

Lima nagara – Yunani, Australia, Perancis, Inggris lan Switserlan – dadi nagara conto panyarta ing kabèh Summer Olympic Games. Negara sing mung paling sithik éntuk medhali emas ing saben Summer Olympic Games ya iku Inggris. Amérikah Serikat asring mimpin pratélan pikolehan medhali.

## Notes
Eddy Grant

**Edmond Montague "Eddy" Grant** (lair 5 Maret 1948) ya iku musisi saka Guyanese British. Dhéwéknè salahsijinè anggota sing ngedheknè The Equals, salahsijinè kelompok pop rasial sing diintregasi Britania Raya. Dhéwéknè uga suksés ndhik karir solo teko tembang sing ènthuk platinum, ya iku "Electric Avenue". Dhéwéknè uga sing melopori genre ringbang.

Grant lair ndhik Plaisance, British Guiana, sakbaré kui pindah ana ing Linden. Bapaké, Patrick, ya iku juru main terompèt sing main ndhik Nello karo Luckies. Dhèwèkné tinggal ndhik Kentish Town lan luga sekolah ana ing Acland Burghley Secondary Modern ndhik Tufnell Park kanggo sinau maca lan nulis musik. Dhèwèné dadi penggemaré Chuck Berry, lan sabanjuré nonton mainé ndhik Finsbury Park Astoria, Grant mutisné arep terjun ndhik musik.

## Cathetan suku
Dja Endar Moeda

**Dja Endar Moeda** utawa gadhah asma Dja Endar Moeda Harahap ya iku tokoh pers migunani basa Melayu. Endar iki lairan ing kutha Padang Sidempuan, surya 1861. Tiyange uga dadi guru ing pawiyatan dhasar ana ing kutha Padang Sidempuan. Banjur nalika 1887, miwiti dadi wartawan ing kalawarta *Soeloeh Pengadjar.*

## Kaca pranala 
* Bab sajarah Soeloeh Pengadjar
* Pengetan dina guru kanggo mengeti yasa Dja Endar Moeda
Koala Kumal (filem)

**Koala Kumal** ngerupakne filem komedi romantis Indonesia sing dirilis 5 Juli 2016. Film iki dibintangi karo Raditya Dika lan Acha Septriasa, mawa dadi filem debut kanggo penyanyi Sheryl Sheinafia. Diadaptasi saka novèl kang duwé judhul sing padha  karyané Raditya Dika. Film iki dadi filem sing diduweni Raditya Dika karo cacah artis cameo paling akèh nganti wektu iki.

## Sinopsis 
Dika (Raditya Dika) entas wurung rabi, amarga pacare, Andrea (Acha Septriasa) selingkuh karo James (Nino Fernandez). Patah ati ndadekno Dika karekasan nulis bab akir bukune. Salah siji dina, Dika ketemu karoTrisna (Sheryl Sheinafia), cewek unik sing nolong Dika saka perjodohan rusuh sing ditawarno emake Dika (Cut Mini Theo) lan sing arep ndadekno pandangan Dika karo donya dumadi béda.

Dika akhire lunga karo Trisna. Dekne kabèh dadi tambah akrab. Trisna sing niyat nolong Dika nutugake bab terakhir bukune Dika nemukno alasan yèn Dika isik patah ati. Trisna nyoba nggawe Dika ben mandheg patah ati. Trisna ngongkon Dika nglakoni balas dendam ana ing Andrea.

## Pameran tokoh 
* Raditya Dika ndhapuk Raditya Dika
* Sheryl Sheinafia ndhapuk Trisna
* Acha Septriasa ndhapuk Andrea Azzura
* Nino Fernandez ndhapuk James Haniff
* Ernest Prakasa ndhapuk Ronny
* Cut Mini Theo ndhapuk Mama Dika
* Dede Yusuf ndhapuk Papa Dika
* Dwi Sasono ndhapuk Editor Buku
* Anggika Bolsterli ndhapuk Kinara
* Fero Walandouw ndhapuk Wira
* Adipati Dolken ndhapuk Choky Pratama
* Kevin Julio ndhapuk Lanang kang diputuské
* Jessica Mila ndhapuk Wadon sing mutuské
* Lydia Kandou ndhapuk mama Andrea
* Kevin Anggara ndhapuk Perèsensi buku
* Muhadkly Acho ndhapuk supir taksi
* Karina Nadila ndhapuk karyawati
* Chrissie Vanessa ndhapuk kancané Trisna
* Regina Rengganis ndhapuk gendakan lanang sing diputuské
* Anissa Nur Aziza ndhapuk Sasha
* McDanny ndhapuk kumbang tuwa
* Bene Dion ndhapuk satpam Jupri
* Fico Fachriza ndhapuk Wong gedhé
* Yudha Keling ndhapuk lanang ingusan
* Hifdzi Khoir ndhapuk lanang misterius
* Afif Xavi ndhapuk MC
* Saiful Lufias ndhapuk laden kafe
* Rahmet Ababil ndhapuk wong kesurupan
* Arief Muhammad ndhapuk kanca kerja Andrea
* Usama Harbatah ndhapuk tukang gepuk 1
* Kiki Harbatah ndhapuk tukang gepuk 
* Paopao LDP ndhapuk wadon seneng-awakmu
* Ardina Putri ndhapuk wadon sing dadi gendakan kilat
* Dhino Haryo W ndhapuk lanang sing dadi gendakan kilat
* Hengky Solaiman ndhapuk Pak Jaka
* Ronny P. Tjandra ndhapuk dhosèn
* Yudhita Nasution ndhapuk adhiné Dika 1
* Kianty Nasution ndhapuk adhiné Dika 2
* Gianty Nasution ndhapuk adhiné Dika 3
* Edgar Nasution ndhapuk adhiné Dika 4
* Cindy Tampilang ndhapuk sélès
* Sutrisna ndhapuk Kakek Gaul
* Roweina Umboh ndhapuk Mama Coky
* Jeff Smith ndhapuk Calon gendakané Andrea

## Cathetan suku 
## Pranala njaba 
* Cerkak Koala Kumal 
* Sinopsis Film Koala Kumal 
* Film Koala Kumal 1
* Koala Kumal 
* Pameran Koala Kumal 
* Trailer Koala Kumal
Matrik Pimpinan

**Matrik Pimpinan** (asliné karan** Matrik Panyipta**) ya iku artéfak fiksi sing ana ing dolanan Transformers lan mèdia waralaba sing digawé déning Hasbro. Wujudé Matrik Pimpinan ya iku jimat lègendharis sing turun-temurun kanggo pimpinané Autobot, Autobot dadi karakter protagonis ing waralaba Transformers. Matrik iki dadi salah sijiné unsur sing paling wigati ing waralaba Transformers, metu ing mèh saben komik lan sèri tèlèvisi Transformers, uga sèri filem aksi nyata.

## Komik 
### Komik Marvel 
Matrik panyipta kapisan kétok ana ing komik Transformers Marvel, lan banjur kawentar jeneng Matrik Pimpinan Autobot. Matrik iku wis disiyaraké dhisik ana ing kartun Transformers setaun sadurungé. Matrik panyipta iku digambaraké pisanan ya iku program komputer sing anan ing pikirané Optimus Prime, lan program sing ana Matrik iku dienggo nggawé urip Constructicons ing Transformers . Sadurungé Shockwave bisa nguripaké Jetfire, Nanging, Prime ngalihaké matrik panyipta ana ing pikirané Buster Witwicky, wong sing ngendalèni Jetfire lan mitulungi Prime.

## Rujukan
India ing Summer Olympics 2016

**India** dijadwalaké tandhing ing  **2016 Summer Olympics** ing Rio de Janeiro, Brazil, saka 5 nganti 21 Agustus 2016. Atlit India ing saben Summer Olympics awit 1920, sanadyan India duwé dhebut kang resmi 1900 Summer Olympics in Paris.

Indian Olympic Association arep ngirim panyarta sayembara paling akèh (120 atlit ; 37 luwih akèh saka olimpidhe sadurungé, 83 atlit ing 2012) ing sujarah India marang Summer Olympic.

## Panyarta
X2 (filem)

***X2*** (kadhang uga dipromosiké minangka jeneng  ***X2: X-Men United***, utawa ing internasional minangka jeneng ***X-Men 2***) ya iku filem superhéro saka Amèrikah taun 2003, Adhedhasar tim superhéro karan X-Men kang ana ing komik Marvel , di dhistribusiké déning  20th Century Fox. Filem iki dadi sèkuel filem *X-Men *ing taun 2000 lan filem kapindoné sèri filem *X-Men*. Film iki di sutradharai déning Bryan Singer, lan naskah filem iki ditulis déning Michael Dougherty, Dan Harris, lan David Hayter, lan uga diparagani Patrick Stewart, Hugh Jackman, Ian McKellen, Halle Berry, Famke Janssen, James Marsden, Rebecca Romijn-Stamos, Brian Cox, Alan Cumming, Bruce Davison, lan Anna Paquin. Dalan Critané iku diinspirasi déning novèl grafik *God Loves, Man Kills*, ngedu X-Men karo mungsuhé, paseduluran mungsuh kolonèl genosida kang jenengé William Stryker (Brian Cox). Dhèwèké mimpin panyerangan ing sekolahé Professor Xavier's kanggo yasa komputer mutant-tracking duwéné profesor Xavier karan Cerebro kanthi versiné dhéwé, supaya numpes saben mutan ing bumi lan kanggo nyelametaké manungsa saka mutan-mutan mau.

## Rujukan
London Has Fallen

***London Has Fallen*** ya iku filem aksi thriller saka Amèrika taun 2016 kang disutradarani Babak Najafi lan naskah filem iki ditulis déning Creighton Rothenberger, Katrin Benedikt, Chad St. John lan Christian Gudegast. Filem iki dadi sèkuèl lanjutané filem Antoine Fuqua's taun 2013 ya iku *Olympus Has Fallen*, lan diparagani déning Gerard Butler, Aaron Eckhart, lan Morgan Freeman, karo Alon Moni Aboutboul, Angela Bassett, Robert Forster, Jackie Earle Haley, Melissa Leo, Radha Mitchell, Sean O'Bryan, Waleed Zuaiter lan Charlotte Riley dadi paraga pambiyantu.

Prosès nggawé filem iki diwiwiti tanggal 24 Oktober taun 2014, ing kutha London. Prèinan Natalan iku diwiwiti wulan Novèmber, banjur prosès nggawé filem diwiwiti manèh ing wulan Fèbruari taun 2015. Filem iki digebyakaké tanggal 4 Maret taun 2016, déning Focus Features kang ganti jeneng dadi labèl Gramercy Pictures.

## Rujukan
Romain Gary

**Romain Gary** (pocapan Prancis: [gaʁi]; 21 Mèi [Julian 8 Mèi] 1914 – 2 Dhésèmber 1980), lair mawa jeneng **Roman Kacew** lan uga ditepungi mawa jeneng **Émile Ajar**, iku sawijining diplomat Prancis, pangripta roman, sutradara filem lan pilot Perang Donya II katurunan Litvak Yahudi Litowen. Dhèwèké siji-sijiné pangripta sing menangaké Prix Goncourt ping loro mawa jeneng sing béda-béda. Romain Gary iku nulis buku *Education européenne* ing taun 1945.
Donatello

ka|jmpl|*David* karyané Donatello
ka|jmpl| Niccolò da Uzzano, sawijining politician
**Donatello** (Donato di Niccolò di Betto Bardi, watara taun 1386 – 13 Dhésèmber 1466) iku sawijining juru reca saka Italia ing jaman Renaisans. Dhèwèké manggon ana Firenze. Dhèwèké nggarap watu, prunggu, kayu, lempung, malam, lan setuko, sarta dhèwèké uga duwé sawenèh réwang. Vasari mratélaké yèn Donatello iku duwé reputasi sing apik banget minangka seniman. Dhèwèké makarya ana ing Roma, Sienna lan Padua, uga Firenze, sarta uga makarya tumrap Gréja, tumrap Cosimo de' Medici, sarta tumrap pamaréntah kutha liyané sing manéka warna.

Dhèwèké iku anak lanangé Niccolo di Betto Bardi, lan lair ana ing Firenze. Jenengé ibuné ora ana sing ngerti. Nalika Donatello ngancik umur diwasa, dhèwèké sinau marang Filippo Brunelleschi sang arsitek. Dhèwèké uga mbiyantu juru reca Lorenzo Ghiberti saperlu nggawé reca kanggo Battistero di San Giovanni.

Karya-karyané Donatello iku éntuk inspirasiné saka reca-reca kuna. Dhèwèké minangka juru reca sing kawitan muja raganing manungsa, sawijining pamikiran sing uwis mati sawisé jaman Yunani Kuna lan Roman. Reca Dawud sing sagedhé awak asliné dadi karyané sing paling kawentar. Reca Daud iki minangka reca kawitan sing ngadeg nglegena sing tau digarap kawit purwakala. Akèh-akèhé karyané iku ditontonaké ana ing gréja-gréja agung. antaraning taun 1415 lan 1426, dhèwèké nggawé reca cacah lima kanggo Katedral Firenze, sing uga diarani Duomo.

Donatello iku minangka sawijining realis, ya iku seniman sing karya recané nggambaraké citrané manungsa kaya kasunyatan. Naturalisme lan ngungkabaké prasané manungsa iku minangka pangaruhé dhèwèké.

## Rujukan
Éducation européenne

***Education européenne*** (Prancis *Pawiyatan Éropah*) iku siji novèl basa Prancis pangriptané Romain Gary sing dibabar ing taun 1945.

## Ringkesan 
Janek Twardowski, protagonis carita iki, iku siji bocah lanang umur patbelas taun. Dhèwèké anaké siji dhokter Polen saka Wilno. Ing awal mangsa atis taun 1942, nalika Paprangan Stalingrad wiwit, Janek lumebuh alas amarga didhawuhi wong tuwané lan ndelik ing kono. Wong tuwané emoh manawa Janek iku tiwas ing ngayuda kaya kakangmasé loro. Dhèwèké olèh sapuluh sak kenthang sing siji-sijiné aboté sèket kilogram. Sawisé sawatara dina ora olèh kabar saka wong tuwané, dhèwèké ngira manawa wong tuwané wis dipatèni wadyabala Jerman. Banjur dhèwèké metu saka alas lan mèlu perang.
Kampung Olimpik

**Kampung Olimpik **iku sana pasanggrahan sing diyasa kanggo Kridha Olimpik, adaté kapernah ing Taman Olimpik utawa ing sana liyané sajeroning kutha sing lagi duwé gawé. Kampung Olimpik diyasa saperlu dadi pamukimaning kabèh atlèt, pajawat, lan palantih ing Kridha Olimpik. Kawit kadadéan rajapati masal ing Munich nalika Kridha Olimpik 1972, Kampung Olimpik sabanjuré digawé katutup. Namung atlèt, palantih, lan pajawat waé sing kena manggon ing sajeroning kampung iku, déné kulawargané utawa atlèt tilas kridha sadurungé kena lumebu sarana pamriksan. Pèrs lan médhia dilarang.
The Martian (filem)

ka|jmpl|200x200px|Sutradhara Ridley Scott ngomong yèn dhèwèké seneng ing filem fiksi sains taun 1977, after seeing the filem sawisé nonton filem  *Star Wars*.
***The Martian*** ya iku filem fiksi sains saka Amèrikah taun 2015 kang di sutradharai déning Ridley Scott lan diparagani déning Matt Damon, dhedhasar novèl anggitané Andy Weir taun 2011 kang judhulé padha ya iku *The Martian*. Damon minangka paraga astronot kang dikira mati lan ditinggalké dhéwé ing planit Mars. Ing filem iki nggambaraké carané Damon minangka astronot  bisa tetep urip ing Mars lan wong liyané istiyar kanggo nyelametaké astronot ing Mars. Filem iki uga diparagani déning Jessica Chastain, Kristen Wiig, Jeff Daniels, Michael Peña, Kate Mara, Sean Bean, Sebastian Stan, Aksel Hennie, Donald Glover, lan Chiwetel Ejiofor.

Prodhuser filem The Martian Simon Kinberg miwiti ngembangaké filem iki sawisé 20th Century Fox milih novèl iki ing wulan Maret taun 2013, saka iku Drew Goddard novèl iku digawé naskah filem kanggo miwiti filem iki, nanging pangembangané filem iki durung bisa lancar. Banjur Scott diganti déning Goddard, lan Damon dadi karakter mligi ing filem iki, prodhuksi filem lagi disetujui. Prosès nggawé filem iki diwiwiti wulan November 2014 lan dipungkasi sawisé 70 days. Sawetara latar ing filem iki dijupuk ing soundstage kang ana ing Budapest, Hungaria, salah sijiné soundstage kang gedhé dhéwé saindenging donya. Wadi Rum ing Jordan uga dienggo dadi latar wuri ing filem iki.

Film iki digebyakaké ana ing acara 2015 Toronto International Film Festival ing tanggal 11 September 2015, banjur sawisé iku digebyakaké ana ing  the United States' theatrical tanggal 2 Oktober 2015 déning 20th Century Fox. Film iki digebyakaké kanthi tèknologi  2D, 3D, IMAX 3D and 4DX. Film iki pikolèh tanggepan kang positip lan ngasilaké $630 yuta ing saindenging donya, dadi filemé scott kang paling akèh pikolèhané,uga dadi 10 filem kang paling akèh pikolèhané taun 2015. Film iki uga nampa sawenèh penghargaan, kalebu Golden Globe Award for Best Motion Picture – Musical or Comedy, lan pitung nominasi Academy Award , kalebu Best Picture lan Best Adapted Screenplay kanggo Goddard. Damon menangaké Golden Globe for Best Actor in a Musical or Comedy lan dadi nominator ing sawenèh penghargaan ing Academy Award for Best Actor, the BAFTA for Best Actor, lan the Critic's Choice Award for Best Actor.

## Rujukan
David (Michelangelo)

***David*** () iku sawijining karya adi reca Renaisans sing digawé antara taun 1501 lan 1504 déning Michelangelo. Reca marmer wujud wong lanang wuda lan rékaké David utawa Dawud.

Reca iki dhuwuré 5,17 mèter. Dhuwuré iki suwé salah ditulis ing akèh kasusastran ngèlmiah. Ngertiné salah lagi taun 1998-1999 nalika ana tim sakaé proyèk panyitran obyèrk-obyèk 3D sing gedhé-gedhé kanthi moto reca-recané Michelangelo lan tibakné reca iki luwih dhuwur tinimbang sing ditulis déning sumber-sumber..

## Réferènsi 
## Pranala njaba
Despicable Me

jmpl|312x312px
***Despicable Me*** iku filem animasi komputer 3D Amerikah taun 2010 ajénre kemidhi sing digawé Universal Pictures lan Illumination Entertainment nuli dibabar nalika 9 Juli 2010 ing United States. Filem iki dadi filem Illumination Entertainment's angka 1. Filem iki asliné dianimasiké déning French animation studio Mac Guff, sing nuli dituku Illumination Entertainment. Pierre Coffin lan Chris Renaud minangka *director*, kanthi carita sing dianggit Sergio Pablos. Steve Carell minangka pangisi swara Felonious Gru, penjahat sing ngepèk bocah wédok telu (disuaraké déning Miranda Cosgrove, Dana Gaier, lan Elsie Fisher) saka panti asuhan. Jason Segel minangka pangisi swara Vector, lawané Gru sing nyolong Great Pyramid of Giza. Nalika Gru nlitheni kejahatané Vector, dhèwèké ngerencanaké kejahatan sing luwih gedhé ya iku nyolong lan nyiliké Bulan.

Filem iki nampa review positif saka para kritik lan éntuk bebathèn resik punjul $543 yuta ing saindenging dunya saka rantaman $69 yuta. Filem iki uga dibabar kanthi waralaba Despicable Me mawa sawenèh filem sing nyakup sekuel Despicable Me 2 taun 2013, lan Minions taun 2015, Minioné Gru dadi karakter utama. Sekuel liyané, Despicable Me 3 direncanaké dibabar taun 2017. 

Makhluk cilik werna kuning kang kulina sinebut minion wiwit dikenalake jroning film despicable me. film iki sabenere nekakake tokoh-tokoh kunci seje kanggo nguripake dalan critane. Gru (Steve Carell) dicritakake dadi siji penjahat super kang reputasine bisa dietung wis mendunia.

## Rujukan
Marvel Studios

**Marvel Studios, LLC** uga kawentar kanthi jeneng **Marvel Films** saka taun 1993 tekan taun 1996, ya iku studhio gambar lumaku saka Amèrikah dhedhasar The Walt Disney Studios ing Burbank, California. Wiwit taun 2015, Studhio marvèl dadi cabangé The Walt Disney Studios, sekabèhané iku dadi divisiné The Walt Disney Company, lan prodhuser filem Kevin Feige minangka prèsidèné.

Studhio marvel duwèni cabang kalebu  Marvel Music, Marvel Film Productions LLC, MVL Development LLC, MVL Productions LLC, MVL Film Finance LLC, MVL Rights, LLC, Iron Works Productions LLC, Incredible Production and Asgard Productions LLC. Studhio iki mèlu ngembangaké telung karakter filem waralaba Marvèl kang ngasilaké  semiliar dolar ing Amèrikah lor,ya iku filem: the *X-Men*, *Spider-Man*, lan Marvel Cinematic Universe waralaba multi filem, karo *X-Men* lan *Spider-Man* bagi lisènsi karo 20th Century Fox lan Sony Pictures, mungguh. Film Studhio Marvel  iku di dhistribusiké déning Walt Disney Studios Motion Pictures; Paramount Pictures saka taun 2008 tekan taun 2011; taun 2008 Universal Pictures  *The Incredible Hulk*; lan Columbia Pictures kanggo *Spider-Man: Homecoming* kang dijadwalké digebyakaké tanggal 7 Juli 2017.

## Rujukan